పొట్నూరు సూర్యనారాయణ

పొట్నూరు సూర్యనారాయణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994లో జరిగిన అసెంబ్లీ ఎన్నికల్లో సతివాడ నియోజకవర్గం నుండి ఎమ్మెల్యేగా గెలిచాడు.

జననం 
పొట్నూరు సూర్యనారాయణ 1942లో ఆంధ్రప్రదేశ్ రాష్ట్రం, విజయనగరం జిల్లా, గుర్ల మండలం, పాలవలస గ్రామంలో పొట్నూరు సన్యాసినాయుడు, ఆదెమ్మ దంపతులకు జన్మించాడు.

రాజకీయ జీవితం
పొట్నూరు సూర్యనారాయణ 1962 గూడేం సోసైటీ అధ్యక్షుడుగా ఎన్నికై అనంతరం పాలవలస గ్రామ సర్పంచ్‌గా 1974లో ఎన్నికై 22 ఏళ్లు పాటు పని చేశాడు. ఆయన తరువాత తెలుగుదేశం పార్టీలో చేరి  ఎంపీపీగా పోటీ చేసి ఓడిపోయాడు. పొట్నూరు సూర్యనారాయణ 1989లో జరిగిన అసెంబ్లీ ఎన్నికల్లో  సతివాడ నియోజకవర్గం నుంచి పోటీ చేసి తన సమీప ప్రత్యర్థి కాంగ్రెస్ అభ్యర్థి పెనుమత్స సాంబశివరాజు చేతిలో ఓడిపోయాడు. ఆయన 1994లో తిరిగి టీడీపీ అభ్యర్థిగా పోటీ చేసి  కాంగ్రెస్‌ అభ్యర్థి పెనుమత్స సాంబశివరాజుపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. పొట్నూరు సూర్యనారాయణ 1999, 2004 ఎన్నికల్లో తెలుగుదేశం పార్టీ ఎమ్మెల్యే అభ్యర్థిగా పోటీ చేసి ఓటమిపాలై తరువాత రాజకీయ సమీకరణాల్లో భాగంగా కాంగ్రెస్‌ పార్టీలో చేరి అనంతరం వైఎస్సార్ కాంగ్రెస్ పార్టీ ఆవిర్భావం తరువాత వైసీపీలో చేరాడు.

మరణం
పొట్నూరు సూర్యనారాయణ వృద్దాప్యం కారణంగా అనారోగ్యంతో విశాఖపట్నంలోని సెవెన్‌హిల్స్‌ ఆస్పత్రిలో చికిత్స పొందుతూ 15 ఆగష్టు 2018న మరణించాడు.

మూలాలు

ఆంధ్రప్రదేశ్ శాసన సభ్యులు (1994)
2018 మరణాలు
విజయనగరం జిల్లా నుండి ఎన్నికైన శాసన సభ్యులు
విజయనగరం జిల్లా రాజకీయ నాయకులు